উগ্ৰতাৰা মন্দিৰৰ পাছত এইবাৰ বস্ত্ৰনগৰী শুৱালকুছিৰ ঐতিহাসিক সিদ্ধেশ্বৰ দেৱালয়ত নিশা চোৰৰ লুটপাত চলাৰ বাতৰি পোৱা গৈছে। ২৩ নৱেম্বৰৰ নিশা নিশা চোৰে লুটি লৈ গ'ল ঐতিহাসিক দেৱালয়খনৰ দুটাকৈ প্ৰাচীন কালৰ মূৰ্তি।
প্ৰাচীন কালৰ কেইবিধ ধাতুৰে নিৰ্মাণ কৰা ৰজাদিনীয়া এটা দুৰ্গাৰ মূৰ্তি আৰু এটা কৃষ্ণৰ মূৰ্তি থাপনাৰ পৰাই লৈ গল গভাইত চোৰে।
প্ৰণিধানযোগ্য যে শুৱালকুছিৰ ঐতিহাসিক সিদ্ধেশ্বৰ দেৱালয়ত এইটোৱেই চুৰিৰ প্ৰথম ঘটনা নহয়- তৃতীয় বাৰৰ বাবে সিদ্ধেশ্বৰ দেৱালয়ত চুৰি কাণ্ড সংঘটিত হৈছে। ধন সোণ নহয় এইবাৰ চোৰৰ লক্ষ্য হ'ল প্ৰাচীন কালৰ মূৰ্তি। উগ্ৰতৰা দেৱালয়ৰ চুৰি কাণ্ডৰ চাঞ্চল্য মাৰ নৌযাওঁতে বস্ত্ৰনগৰীৰ ঐতিহাসিক সিদ্ধেশ্বৰ দেৱালয়ত চোৰে অভিযান চলায়। শুৱালকুছি আৰক্ষীৰ এটা দল ঘটনাস্থলীত উপস্থিত হৈ এটা বিভাগীয় তদন্ত আৰম্ভ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
